Гергара Малхбалера бусалбанийн областаш къарйина, сельджукаш (цӀе тиллина шайн тхьамдин Сельджукан цӀарах) ца севцира, тӀелетира византийн махкана. Византехь буьйхира. Цуьнан император Роман IV-гӀа совцо гӀоьртира мехкашдахархой, амма 1071 шарахь, Манцикертера тӀамехь, византийн эскаран боккха иэшам хилла, иза ша йийсаре кхечира. Цул тӀаьхьа византихойн ницкъ бацара дуьхьало йан. Сельджукаш, тӀаьхь-тӀаьхьа малхбузехьа теӀаш бара, схьайаьккхира Византегара йерриг аьлча санна Жима Ази.